02019R2019 — DA — 01.05.2021 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS FORORDNING (EU) 2019/2019 af 1. oktober 2019 om fastlæggelse af krav til miljøvenligt design af køle/fryseapparater i henhold til Europa-Parlamentets og Rådets direktiv 2009/125/EF og om ophævelse af Kommissionen forordning (EF) nr. 643/2009 (EØS-relevant tekst) (EUT L 315 af 5.12.2019, s. 187)

Ændret ved:





Berigtiget ved:









▼B

KOMMISSIONENS FORORDNING (EU) 2019/2019

af 1. oktober 2019

om fastlæggelse af krav til miljøvenligt design af køle/fryseapparater i henhold til Europa-Parlamentets og Rådets direktiv 2009/125/EF og om ophævelse af Kommissionen forordning (EF) nr. 643/2009

(EØS-relevant tekst)







Artikel 1

Genstand og anvendelsesområde

1. Ved denne forordning fastsættes krav til miljøvenligt design med henblik på omsætning eller ibrugtagning af køle/fryseapparater med almindelig elnettilslutning og et rumfang på mere end 10 liter, men mindre end eller lig med 1 500 liter.

2. Denne forordning finder ikke anvendelse på: a) professionelle lagerkøleskabe/lagerfryseskabe og blæstkølere/frysere med undtagelse af professionelle kummefrysere b) køle/fryseapparater, der anvendes direkte salg c) transportable køle/fryseapparater d) apparater, hvis hovedfunktion ikke er lagring af fødevarer ved hjælp af køling.

Artikel 2

Definitioner

I denne forordning forstås ved:

1) »tilslutning« eller »elnettilslutning«: elektricitetsforsyning fra et net med 230 volt vekselstrøm (± 10 %) med en frekvens på 50 Hz

2) »køle/fryseapparat«: isoleret kabinet med et eller flere rum, der holdes på specifikke temperaturer, og som køles ved hjælp af naturlig eller tvungen konvektion, hvorved kølingen opnås ved hjælp af en eller flere energiforbrugende processer

3) »rum«: et lukket rum i et køle/fryseapparat, der er adskilt fra andre rum af en skillevæg, beholder eller lignende anordning, og som kan tilgås direkte gennem en eller flere udvendige døre, og som kan være yderligere opdelt i delrum. I denne forordning henviser »rum« både til rum og delrum, medmindre andet er angivet

4) »udvendig dør«: en del af et skab (hhv. kumme), som kan bevæges eller fjernes, således at lasten kan flyttes udefra og ind i kabinettet eller flyttes indefra og ud af kabinettet

5) »delrum«: et aflukket rum i et rum, som har en anden driftstemperatur end det rum, det er placeret i

6) »samlet volumen« (V): køle/fryseapparatets indre rumfang, der er lig summen af rummenes volumen, angivet i dm3 eller liter

7) »rummets volumen« (Vc ): rummets indre rumfang, angivet i dm3 eller liter

8) »professionelt lagerkøleskab/lagerfryseskab«: et isoleret køle/fryseapparat med et eller flere rum, som tilgås via en eller flere døre eller skuffer, og som kontinuerligt kan opretholde fødevarers foreskrevne temperatur ved køle- og frysedriftstemperaturer ved hjælp af en dampkompressionscyklus, og som er beregnet til lagring af fødevarer andre steder end i husholdninger, men ikke beregnet til at fremvise fødevarer for kunder eller give dem adgang til disse, jf. forordning (EU) 2015/1095

9) »blæstkøler/fryser«: et isoleret køle-/fryseapparat, hvis primære formål er hurtig nedkøling af varme fødevarer til under 10 °C (nedkøling) og til under – 18 °C (nedfrysning), jf. forordning (EU) 2015/1095

10) »professionelle kummefryser«: en fryser, som er beregnet til lagring af fødevarer andre steder end i husholdninger, hvor rummene tilgås fra apparatets overside, eller som både har rum, der åbnes fra oversiden og fra siden, men hvor bruttovolumen af rum, der åbnes fra oversiden, udgør mere end 75 % af apparatets samlede bruttovolumen

11) »fryser«: et køle/fryseapparat, der kun har 4-stjernerum

12) »rum til opbevaring af frostvarer«: en rumtype med en måltemperatur på eller under 0 °C, dvs. rum uden stjernemærkning, 1-stjerne-, 2-stjerne-, 3-stjerne- eller 4-stjernerum som fastsat i tabel 3 i bilag III

13) »rumtype«: den rumtype, der er angivet i overensstemmelse med parametrene for køle/fryseevne Tmin, Tmax, Tc m.m. som fastsat i tabel 3 i bilag III

14) »minimumstemperatur« (Tmin): minimumstemperaturen inde i et rum under opbevaringsprøvning som fastsat i tabel 3 i bilag III

15) »maksimumstemperatur« (Tmax): maksimumstemperaturen inde i et rum under opbevaringsprøvning som fastsat i tabel 3 i bilag III

16) »måltemperatur« (Tc): referencetemperaturen inde i et rum under prøvning, jf. tabel 3 i bilag III, og som er temperaturen under prøvning af energiforbrug, angivet som et gennemsnit over tid og for et sæt sensorer

17) »rum uden stjernemærkning« og »isboks«: et rum til opbevaring af frostvarer med en måltemperatur og opbevaringsforhold på 0 °C som fastsat i tabel 3 i bilag III

18) »1-stjernerum«: et rum til opbevaring af frostvarer med en måltemperatur og opbevaringsforhold på – 6 °C som fastsat i tabel 3 i bilag III

19) »2-stjernerum«: et rum til opbevaring af frostvarer med en måltemperatur og opbevaringsforhold på – 12 °C som fastsat i tabel 3 i bilag III

20) »3-stjernerum«: et rum til opbevaring af frostvarer med en måltemperatur og opbevaringsforhold på – 18 °C som fastsat i tabel 3 i bilag III

21) »indfrysningsrum« eller »4-stjernerum«: et rum til opbevaring af frostvarer med en måltemperatur på – 18 °C og opbevaringsforhold, som opfylder kravene til indfrysningskapacitet

22) »indfrysningskapacitet«: ►C1 den mængde friske fødevarer, der kan fryses i et indfrysningsrum i 24 timer. Indfrysningskapaciteten må ikke være mindre end 4,5 kg/24 timer pr. 100 liter volumen i indfrysningsrummet med et minimum på 2,0 kg/24 timer ◄

23) »køle/fryseapparat, der anvendes til direkte salg«: et køle/fryseapparat, som anvendes til præsentation og salg til kunder af artikler, der opbevares ved specifikke temperaturer under omgivelsestemperatur, idet der er direkte adgang til artiklerne via åbne sider eller via en eller flere døre eller skuffer, eller begge dele, inklusive kabinetter, som anvendes i forbindelse med opbevaring eller servering af artikler, som kunderne ikke selv har adgang til, men eksklusive minibarer og vinkøleskabe, jf. Kommissionens forordning (EU) 2019/2024 ( 1 )

24) »minibar«: et køle/fryseapparat med en samlet volumen på maksimum 60 liter, der primært er beregnet til lagring og slag af fødevarer på hotelværelser og lignende lokaliteter

25) »vinkøleskab«: et køle/fryseapparat beregnet til opbevaring af vin, som har præcisionsstyring af temperaturen med henblik på opbevaringsforhold og måltemperatur som i et rum til vinkøling, jf. tabel 3 i bilag III, og som er forsynet med vibrationsdæmpende komponenter

26) »køle/fryseapparat beregnet til et bestemt formål«: et køle/fryseapparat, der kun har én type rum

27) »rum til vinkøling«: et rum til opbevaring af kølevarer med en måltemperatur på 12 °C, en indvendig luftfugtighedsprocent på mellem 50 % og 80 % og opbevaringsforhold inden for intervallet 5 °C til 20 °C som fastsat i tabel 3 i bilag III

▼M1

28) »transportabelt køle/fryseapparat«: et køle/fryseapparat, som anvendes steder, hvor der ikke er adgang til tilslutninger til elnettet, og som bruger elektricitet med ekstra lav spænding (< 120 V jævnstrøm) eller brændstof, eller begge dele, som energikilde til kølefunktionen, inklusive køle/fryseapparater, som udover at køre på elektricitet med ekstra lav spænding eller brændstof, eller begge dele, kan tilsluttes elnettet med en ekstern AC/DC-omformer, der købes separat. Et apparat, som bringes i omsætning med en medfølgende AC/DC-omformer, betragtes ikke som et transportabelt køle/fryseapparat

▼B

29) »fødevarer«: madvarer, ingredienser, drikkevarer, herunder vin, og andet, som hovedsagelig er beregnet til fortæring, og som kræver afkøling til bestemte temperaturer

30) »energieffektivitetsindeks« (EEI): et indeks over den relative energieffektivitet for et køle/fryseapparat, udtrykt i procent, jf. bilag III, punkt 5

31) »støjsvagt køle/fryseapparat«: et køle/fryseapparat uden dampkompressionscyklus og med emission af luftbåren støj på mindre end 27 A-vægtet decibel i forhold til referenceniveauet 1 picowatt (dB(A) re 1 pW)

32) »emission af luftbåren støj«: et køle/fryseapparats lydeffektniveau angivet i A-vægtet decibel i forhold til referenceniveauet 1 picowatt (dB(A) re 1 pW)

33) »kombiapparat«: et køle/fryseapparat, som har mere end en rumtype, hvoraf mindst et er et rum til opbevaring af kølevarer

34) »rum til opbevaring af kølevarer«: en rumtype med en måltemperatur på eller under 4 °C, dvs. et pantry, rum til vinkøling, svalerum eller rum til opbevaring af ferskvarer med opbevaringsforhold og måltemperaturer som fastsat i tabel 3 i bilag III

35) »pantry«: et rum til opbevaring af kølevarer med en måltemperatur på 17 °C og opbevaringsforhold inden for intervallet 14 °C til 20 °C som fastsat i tabel 3 i bilag III

36) »svalerum«: et rum til opbevaring af kølevarer med en måltemperatur på 12 °C og opbevaringsforhold inden for intervallet 2 °C til 14 °C som fastsat i tabel 3 i bilag III

37) »rum til opbevaring af ferskvarer«: ►C1 et rum til opbevaring af kølevarer med en måltemperatur på 4 °C og opbevaringsforhold inden for intervallet 0 °C til 8 °C som fastsat i tabel 3 i bilag III ◄

38) »kondensationshæmmer styret af omgivelserne«: en kondensationshæmmer, hvis varmekapacitet afhænger enten af omgivelsestemperaturen eller af omgivelsesluftfugtigheden eller af begge dele

39) »kondensationshæmmer«: et varmelegeme, der skal forhindre, at der dannes kondensvand på køle/fryseapparatet

40) »hjælpeenergi« (Eaux ): den energi, som forbruges af en kondensationshæmmer styret af omgivelserne, angivet i kWh/a.

Der er fastlagt yderligere definitioner i bilag I til brug i bilagene.

Artikel 3

Krav til miljøvenligt design

Kravene til miljøvenligt design fastsat i bilag II gælder fra de i bilaget anførte datoer.

Artikel 4

Overensstemmelsesvurdering

1. Proceduren for overensstemmelsesvurdering, jf. artikel 8 i direktiv 2009/125/EF, er den interne designkontrol, der er fastlagt i samme direktivs bilag IV, eller det forvaltningssystem, der er fastlagt i direktivets bilag V.

2. I forbindelse med overensstemmelsesvurderingen i henhold til artikel 8 i direktiv 2009/125/EF skal den tekniske dokumentation indeholde en kopi af de produktoplysninger, der tilvejebringes i overensstemmelse med bilag II, punkt 4, samt de nærmere detaljer vedrørende og resultatet af de beregninger, der er beskrevet i bilag III, til nærværende forordning.

3. Hvis oplysningerne i den tekniske dokumentation for en bestemt model er indhentet: a) ud fra en model, som har de samme tekniske karakteristika, som er relevante for den tekniske dokumentation, der skal stilles til rådighed, men som fremstilles af en anden producent, eller b) ved beregninger på grundlag af design eller ekstrapolering ud fra en anden model fra samme eller en anden producent, eller begge dele skal den tekniske dokumentation indeholde detaljerne i disse beregninger, den vurdering producenten har foretaget for at kontrollere nøjagtigheden af beregningerne og i givet fald en erklæring, der attesterer, at modeller fremstillet af forskellige producenter er identiske.

Den tekniske dokumentation skal indeholde en liste med alle ækvivalente modeller, inklusive modelidentifikation.

4. Den tekniske dokumentation skal indeholde de oplysninger, anført i den rækkefølge, der er fastsat i bilag VI til delegeret forordning (EU) 2019/2016. I forbindelse med markedstilsyn kan producenter, importører og bemyndigede repræsentanter, uden at det dog tilsidesætter bestemmelsen i punkt 2, litra g), i bilag IV til direktiv 2009/125/EF, henvise til den tekniske dokumentation, der er indlæst i produktdatabasen, og som indeholder de samme oplysninger som fastlagt i delegeret forordning (EU) 2019/2016.

Artikel 5

Kontrolprocedure i forbindelse med markedstilsyn

Medlemsstaterne skal anvende kontrolproceduren i bilag IV, når de udfører markedstilsyn efter artikel 3, stk. 2, i direktiv 2009/125/EF.

▼M1

Artikel 6

Omgåelse og softwareopdateringer

Producenten, importøren eller den bemyndigede repræsentant må ikke bringe produkter i omsætning, der er designet således, at de kan detektere, at de udsættes for prøvning (f.eks. ved genkendelse af prøvningsbetingelser eller prøvningscyklusser), og reagere specifikt ved automatisk at ændre egenskaber under prøvningen med det formål at opnå et bedre niveau for en eller flere af de parametre, der er oplyst i den tekniske dokumentation, eller som fremgår af anden dokumentation, der leveres med produktet.

Hverken produktets energiforbrug eller nogen af de andre parametre, der er oplyst, må forværres efter en software- eller firmwareopdatering målt ud fra de samme prøvningsstandarder, som der oprindeligt blev anvendt i forbindelse med overensstemmelseserklæringen, medmindre slutbrugeren forud for opdateringen har givet sit udtrykkelige samtykke. Hvis opdateringen afvises, må det ikke medføre en ændring af ydeevnen.

En softwareopdatering må aldrig medføre, at produktets ydeevne ændres på en måde, så produktet ikke opfylder de krav til miljøvenligt design, der gælder for overensstemmelseserklæringen.

▼B

Artikel 7

Vejledende benchmarks

De vejledende benchmarks for de miljømæssigt bedste produkter og teknologier, der findes på markedet på tidspunktet for vedtagelsen af denne forordning, er anført i bilag V.

Artikel 8

Revision

Kommissionen tager denne forordning op til revision i lyset af den teknologiske udvikling og forelægger Konsultationsforummet resultaterne af revisionen, inklusive et eventuelt udkast til ændringsforslag, senest den 25. december 2025.

Ved revisionen vurderes navnlig:

a) energieffektivitetskravene for støjsvage køle/fryseapparater og vinkøleskabe, inklusive for apparater med gennemsigtige døre

b) om der bør fastsættes energieffektivitetskrav for støjsvage kombiapparater med rum til opbevaring af frostvarer

c) behandlingen af professionelle kummefrysere

d) verifikationstolerancerne

e) om der bør fastsættes krav om, at produkterne udstyres med en advarselsfunktion i form af et lydsignal, der går i gang, når apparatets dør står åben for længe

f) kompensationsfaktorerne og modelparametrene

g) om der bør fastsættes yderligere krav om ressourceeffektivitet for produkter i overensstemmelse med den cirkulære økonomis principper, herunder hvorvidt flere reservedele bør være omfattet

h) om der i forbindelse med beregningen af hjælpeenergien bør medtages andre hjælpeapparater eller hjælpefunktioner end kondensationshæmmere styret af omgivelserne

i) den metode, der anvendes til at tage højde for automatisk og intelligent afrimning.

Artikel 9

Ophævelse

Forordning (EF) nr. 643/2009 ophæves med virkning fra den 1. marts 2021.

Artikel 10

Ikrafttræden og anvendelse

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 1. marts 2021. Artikel 6 anvendes imidlertid fra den 25. december 2019.

▼M1

Artikel 11

Overgangsoverensstemmelsesækvivalens

Hvis ingen enhed af samme model eller ækvivalente modeller er blevet bragt i omsætning inden den 1. november 2020, anses de modelenheder, der bringes i omsætning fra den 1. november 2020 til den 28. februar 2021, og som opfylder bestemmelserne i denne forordning, for at være i overensstemmelse med kravene i Kommissionens forordning (EF) nr. 643/2009.

▼B

Denne forordning er bindende i alle enkeltheder og gælder umiddelbart i hver medlemsstat.









BILAG I

Definitioner til brug i bilagene

I disse bilag forstås ved:

1) »gennemsigtig dør«: en udvendig dør lavet af gennemsigtigt materiale, som gør det muligt for slutbrugeren at se gennem den, idet mindst 75 % af kabinettets indvendige højde og 75 % af kabinettets indvendige bredde, målt på kabinettets forside, er gennemsigtigt

2) »hurtig indfrysning«: en indstilling, som slutbrugeren kan aktivere i henhold til producentens, importørens eller den bemyndigede repræsentants anvisninger, og som sænker opbevaringstemperaturen i ►C1 indfrysningsrummet ◄ , så der sker en hurtigere indfrysning af fødevarer

3) »vinterdriftsindstilling«: en kontrolfunktion i et kombiapparat med én kompressor og én termostat, som ifølge producentens, importørens eller den bemyndigede repræsentants anvisninger kan anvendes ved omgivelsestemperatur under 16 °C som består af en skifteanordning eller -funktion, der garanterer, at kompressoren fortsætter med at arbejde for at opretholde den rette opbevaringstemperatur i de andre rum, selv om det ikke er nødvendigt for det rum, hvor den er placeret

4) »friskkølrum«: et rum, der kan holde sin gennemsnitstemperatur inden for et bestemt interval uden at brugeren skal justere kontrolindstillingerne, med en måltemperatur på 2 °C og opbevaringsforhold inden for intervallet – 3 °C til 3 °C som fastsat i tabel 3 i bilag III

5) »vakuumisoleringspanel« (VIP): et isoleringspanel, der består af et fast, højporøst materiale pakket ind i en tynd, gastæt, ydre ramme, som gasserne bortledes fra, og som er forseglet for at forhindre udefrakommende gasser fra at trænge ind i panelet

6) »2-stjerneafdeling«: en del af et 3- eller 4-stjernerum, som ikke har egen individuel dør eller låg, med en måltemperatur og opbevaringsforhold på – 12 °C

7) »dørpakning«: en mekanisk tætning, som udfylder pladsen mellem køle/fryseapparatets dør og kabinet med det formål at forhindre lækage fra kabinettet til luften udenfor

8) »reservedel«: en separat del, der kan bruges til at erstatte en del af et produkt, der har samme eller lignende funktioner

9) »professionel reparatør«: en operatør eller virksomhed, der yder reparationstjenester og professionel vedligeholdelse af køle/fryseapparater

10) »fritstående apparat«: et køle/fryseapparat, der ikke er et apparat til indbygning

11) »apparat til indbygning«: et køle/fryseapparat, som udelukkende er designet til, prøvet til og omsættes med henblik på: a) at blive installeret i et kabinet eller være omgivet (top, bund og sider) af paneler og b) at blive sikkert fastgjort til siderne af, toppen af eller gulvet i kabinettet eller til panelerne og c) at blive udstyret med en integreret fabriksproduceret frontplade eller et specialfremstillet frontpanel

12) »garanti«: enhver forpligtelse, som forhandleren, producenten, importøren eller den bemyndigede repræsentant har påtaget sig over for forbrugeren til: a) at refundere købesummen eller b) at omlevere, reparere eller håndtere køle/fryseapparater, hvis de ikke svarer til de specifikationer, der fremgår af garantierklæringen eller af de relevante reklamer

13) »klimaklasse«: det omgivelsestemperaturinterval, jf. bilag III, punkt 1, litra i), inden for hvilket det er meningen, at køle/fryseapparatet skal anvendes, og for hvilket apparatet opfylder de krævede opbevaringstemperaturer i samme rum på samme tid, jf. bilag III, tabel 3

14) »produktdatabase«: en samling af data om produkter, som er struktureret systematisk og består af en forbrugerorienteret offentlig del, hvor oplysninger vedrørende individuelle produktparametre er tilgængelige ved brug af elektronisk udstyr, en onlineportal med henblik på tilgængelighed og en overholdelsesdel, med klart specificerede tilgængeligheds- og sikkerhedskrav, jf. Europa-Parlamentets og Rådets forordning (EU) 2017/1369 ( 2 )

15) »årligt energiforbrug« (AE): det gennemsnitlige daglige energiforbrug ganget med 365 (dage pr. år), angivet i kilowatt-timer pr. år (kWh/a), beregnet i overensstemmelse med punkt 3 i bilag III

16) »dagligt energiforbrug« (Edaily ): den elektricitet, som et køle/fryseapparat bruger i løbet af 24 timer under bestemte referenceforhold, angivet i kilowatt-timer pr. 24 timer (kWh/24 h), beregnet i overensstemmelse med punkt 3 i bilag III

17) »dispenser«: anordninger, som efter signal fra køle/fryseapparatet udleverer kølet eller frossen last, f.eks. ismaskiner eller drikkevareautomater til koldt vand

18) »rum med variabel temperatur«: et rum, som er beregnet til at kunne anvendes som to (eller flere) forskellige rumtyper (f.eks. et rum, der både kan anvendes til opbevaring af ferskvarer eller som indfrysningsrum), og som brugeren kan indstille til permanent at ligge i driftstemperaturintervallet for hver angivet rumtype. Et rum, som er beregnet til at kunne anvendes som en bestemt rumtype, men som også ville kunne opfylde opbevaringsbetingelserne til andre rumtyper (f.eks. et svalerum, der muligvis ville kunne opfylde kravene til et rum uden stjernemærkning), betragtes ikke som et rum med variabel temperatur

19) »netværk«: en kommunikationsinfrastruktur med en forbindelsestopologi, en arkitektur, herunder de fysiske komponenter, organisatoriske principper og kommunikationsprocedurer og -formater (protokoller)

20) »effektforbrug i statisk tilstand« (Pss ): det gennemsnitlige effektforbrug under statiske forhold angivet i watt (W)

21) »ekstra energiforbrug til afrimning og genoprettelse« (ΔΕd-f ): det ekstra gennemsnitlige energiforbrug, der skal bruges til en afrimnings- og genoprettelsesproces, angivet i watt timer (Wh)

22) »automatisk afrimning«: en indstilling, hvorved rum afrimes, uden at brugeren er nødt til at påbegynde fjernelsen af akkumuleret frost for alle temperaturkontrolindstillinger eller genetablere normal drift, og hvorved afrimningsvandet bortledes automatisk

23) »afrimningsinterval« (td-f ): det repræsentative gennemsnitsinterval, angivet i timer (h), mellem to på hinanden følgende afrimnings- og genoprettelsescyklusser målt fra det tidspunkt, hvor afrimningsvarmelegemet aktiveres eller, hvis der ikke er et afrimningsvarmelegeme, mellem to på hinanden følgende afrimnings- og genoprettelsescyklusser målt fra det tidspunk, hvor kompressoren deaktiveres

24) »afrimnings- og genoprettelsesperiode«: den tid, der går fra afrimningskontrolcyklussen indledes, og indtil der er genetableret stabile driftsbetingelser

25) »afrimningsmetode«: den metode, som anvendes til at fjerne frost, der har akkumuleret sig på køle/fryseapparatets fordampere, dvs. automatisk afrimning eller manuel afrimning

26) »manuel afrimning«: det faktum, at der ikke er en funktion til automatisk afrimning

27) »lastfaktor« (L): en faktor, som tager højde for den ekstra kølelast ved indførsel af fødevarer med en temperatur, som er højere end den, der er taget højde for ved fastsættelsen af den højere gennemsnitlige omgivelsestemperatur til prøvning, jf. værdierne i punkt 3, litra a), i bilag III

28) »årligt standardenergiforbrug« (SAE): et køle/fryseapparats årlige referenceenergiforbrug, angivet i kilowatt-timer pr. år (kWh/a), beregnet i overensstemmelse med punkt 4 i bilag III

29) »kombiparameter« (C): en modelparameter, som tager højde for de synergier, der opstår, når forskellige rumtyper kombineres i et apparat, jf. værdierne i tabel 4 i bilag III

30) »kompensationsfaktor for varmetab ved døre« (D): en kompensationsfaktor til brug ved kombiapparater afhængigt af antallet af rum med forskellige temperaturer eller antallet af udvendige døre, alt efter hvad der er færrest af, jf. tabel 5 i bilag III. For så vidt angår denne faktor henviser »rum« ikke til »delrum«

31) »afrimningsfaktor« (Ac ): en kompensationsfaktor, som tager højde for, om køle/fryseapparatet har en funktion til automatisk afrimning eller skal afrimes manuelt, jf. værdierne i tabel 5 i bilag III

32) »faktor for apparater til indbygning« (Bc ): en kompensationsfaktor, som tager højde for, om køle/fryseapparatet er et indbygget apparat eller et fritstående apparat, jf. værdierne i tabel 5 i bilag III

33) »Mc« og »Nc«: modelparametre, som tager højde for, at energiforbruget afhænger af volumen, jf. værdierne i tabel 4 i bilag III

34) »termodynamisk parameter« (rc ): en modelparameter, som justerer det årlige standardenergiforbrug til en omgivelsestemperatur på 24 °C, jf. værdierne i tabel 4 i bilag III

35) »ækvivalent model«: en model, der har de samme tekniske karakteristika, som er relevante for de tekniske oplysninger, der skal stilles til rådighed, men bringes i omsætning eller tages i brug af den samme producent, importør eller bemyndigede repræsentant som en anden model med en anden modelidentifikation

36) »modelidentifikationen«: den kode (oftest alfanumerisk), hvormed en specifik produktmodel skelnes fra andre modeller med samme varemærke- eller leverandørnavn

37) »køleskab med frostboks«: et kombiapparat med mindst et indfrysningsrum og mindst et rum til opbevaring af ferskvarer.

▼M1

38) »oplyste værdier«: de værdier, som producenten, importøren eller den bemyndigede repræsentant har angivet for de angivne, beregnede eller målte tekniske parametre i henhold til artikel 4 med henblik på medlemsstaternes myndigheders verifikation af overholdelsen af kravene.

▼B









BILAG II

Krav til miljøvenligt design

1. Krav til energieffektivitet:

a) Fra den 1. marts 2021 må energieffektivitetsindekset (EEI) for køle/fryseapparater ikke overstige værdierne i tabel 1.



Tabel 1 Maksimalt EEI for køle/fryseapparater, udtrykt i % EEI Støjsvage køle/fryseapparatet med beregnet til opbevaring af ferskvarer 375 Støjsvage køle/fryseapparater med gennemsigtige døre 380 Andre støjsvage køle/fryseapparater med undtagelse af støjsvage kombiapparater med rum til opbevaring af frostvarer 300 Vinkøleskabe med gennemsigtige døre 190 Andre vinkøleskabe 155 Alle andre køle/fryseapparater med undtagelse af støjsvage kombiapparater med rum til opbevaring af frostvarer 125

b) Fra den 1. marts 2024 må energieffektivitetsindekset (EEI) for køle/fryseapparater ikke overstige værdierne i tabel 2.



Tabel 2 Maksimalt EEI for køle/fryseapparater, udtrykt i % EEI Støjsvage køle/fryseapparatet med beregnet til opbevaring af ferskvarer 312 Støjsvage køle/fryseapparater med gennemsigtige døre 300 Andre støjsvage køle/fryseapparater med undtagelse af støjsvage kombiapparater med rum til opbevaring af frostvarer 250 Vinkøleskabe med gennemsigtige døre 172 Andre vinkøleskabe 140 Alle andre køle/fryseapparater med undtagelse af støjsvage kombiapparater med rum til opbevaring af frostvarer 100

2. Funktionelle krav:

Fra den 1. marts 2021 skal køle/fryseapparater opfylde følgende krav:

a) En hvilken som helst funktion til hurtig indfrysning eller lignende funktioner, som aktiveres ved at ændre på temperaturen for ►C1 indfrysningsrummet ◄ , skal — når de aktiveres af slutbrugeren ud fra producentens, importørens eller den bemyndigede repræsentants anvisninger — automatisk stille tilbage til de forudgående normale opbevaringsforhold efter højst 72 timer.

b) Vinterdriftsindstilling skal automatisk aktiveres eller deaktiveres alt efter behovet for at fastholde den korrekte temperatur i rummet til opbevaring af frostvarer.

c) Hvert rum skal mærkes med det relevante identifikationsmærke. Hvad angår rum til opbevaring af frostvarer svarer dette til det antal stjerner, rummet har. Hvad angår friskkølrum svarer dette til det symbol, som producenten, importøren eller den bemyndigede repræsentant har valgt for den type fødevarer, der bør opbevares i rummet.

d) Hvis køle/fryseapparatet har vakuumisoleringspaneler, skal køle/fryseapparatet være mærket med bogstaverne »VIP«, klart synligt og læseligt.

e) Hvad angår 2-stjernedelrum eller 2-stjerneafdelinger: — Et 2-stjernedelrum eller en 2-stjerneafdeling er adskilt fra en 3-stjerne- eller 4-stjernevolumen af en skillevæg, beholder eller lignende anordning. — Et 2-stjernedelrums eller en 2-stjerneafdelings volumen overstiger ikke 20 % af rummets samlede volumen.

▼M1

f) hvad angår 4-stjernerum skal frysetiden, der skal bruges for at nedbringe dellastens temperatur fra +25 til –18 °C ved en omgivelsestemperatur på 25 °C være så stor, at indfrysningskapaciteten opfylder kravet i artikel 2, nr. 22.

▼B

Kravene i punkt 2, litra a) og b), gælder ikke for kombiapparater med én elektromekanisk termostat og én kompressor, som ikke er udstyret med et elektromekanisk kontrolpanel før den 1. marts 2024.

3. Krav til ressourceeffektivitet:

Fra den 1. marts 2021 skal køle/fryseapparater opfylde følgende krav:

a) Adgang til reservedele: 1) Producenter, importører og bemyndigede repræsentanter skal sikre, at professionelle reparatører har adgang til et minimum af reservedele til deres køle/fryseapparater, herunder termostater, temperaturfølere, printkort og udskiftelige lyskilder, i en periode på mindst syv år efter omsætning af den sidste enhed af en model. 2) Producenter, importører og bemyndigede repræsentanter skal sikre, at professionelle reparatører og slutbrugere har adgang til et minimum af reservedele til deres køle/fryseapparater, herunder dørhåndtag, dørhængsler, bakker og kurve i en periode på mindst syv år samt dørpakninger i en periode på mindst ti år efter omsætning af den sidste enhed af en model. 3) Producenter skal sikre, at disse reservedele kan udskiftes ved hjælp af værktøj, der kan købes i almindelig handel, og uden at gøre permanent skade på apparatet. 4) Listen over reservedele i nr. 1 og proceduren for bestilling heraf skal gøres offentligt tilgængelige på producentens, importørens eller den bemyndigede repræsentants frit tilgængelige websted, senest to år efter omsætning af den første enhed af en model og indtil slutningen af perioden for adgangen til disse reservedele. 5) Listen over reservedele i nr. 2, proceduren for bestilling heraf samt reparationsvejledningen skal gøres offentligt tilgængelige på producentens, importørens eller den bemyndigede repræsentants frit tilgængelige websted, samtidig med at den første enhed bringes i omsætning og indtil slutningen af perioden for adgangen til disse reservedele.

b) Adgang til oplysninger om reparation og vedligeholdelse: Senest to år efter omsætning af den første enhed af en model eller en ækvivalent model, og indtil slutningen af den i litra a) omhandlede periode, skal producenten, importøren eller den bemyndigede repræsentant give professionelle reparatører adgang til oplysninger om reparation og vedligeholdelse på følgende betingelser: 1) Producentens, importørens eller den bemyndigede repræsentants websted skal angive, hvordan professionelle reparatører kan registrere sig med henblik på at få adgang til oplysninger. Producenten, importøren eller den bemyndigede repræsentant kan for at imødekomme en sådan anmodning kræve, at den professionelle reparatør påviser, at: i) den professionelle reparatør har den tekniske kompetence til at reparere køle/fryseapparater og overholder de gældende regler for reparatører af elektrisk udstyr i de medlemsstater, hvor denne udøver sin virksomhed. En henvisning til et officielt register for professionelle reparatører, når et sådant findes i de pågældende medlemsstater, skal accepteres som bevis for overholdelse af denne bestemmelse ii) den professionelle reparatør har en forsikring, som dækker ethvert ansvar i forbindelse med dennes virksomhed, uagtet at en sådan ikke er obligatorisk i medlemsstaten. 2) Producenter, importører og bemyndigede repræsentanter skal acceptere eller afvise registreringen senest fem arbejdsdage efter, at den professionelle reparatør har anmodet om den. 3) Producenter, importører og bemyndigede repræsentanter kan opkræve rimelige og forholdsmæssige gebyrer for adgang til oplysninger om reparation og vedligeholdelse eller regelmæssige opdateringer. Et gebyr er rimeligt, når det ikke afholder den professionelle reparatør fra at søge adgang, fordi gebyrets størrelse ikke modsvarer hans anvendelsesbehov. Den professionelle reparatør skal senest en dag efter sin anmodning få adgang til oplysninger om reparation og vedligeholdelse. De tilgængelige oplysninger om reparation og vedligeholdelse skal indeholde: — anordningens entydige identifikator — en demonteringsoversigt eller en eksploderet tegning — en liste over nødvendigt reparations- og prøvningsudstyr — komponent- og diagnoseoplysninger (f.eks. teoretiske minimal-/maksimalværdier for målinger) — lednings- og forbindelsesdiagrammer — diagnosefejlkoder (herunder eventuelt producentspecifikke koder) og — eventuelle rapporterede fejl på køle/fryseapparatet, der måtte være registreret.

c) Maksimal leveringstid for reservedele: 1) I den periode, der er nævnt i punkt 3, litra a), nr. 1 og 2, skal producenten, importøren eller de bemyndigede repræsentant sikre levering af reservedele til køle/fryseapparatet senest 15 dage efter modtagelse af bestillingen. 2) Hvis reservedele kun er til rådighed for professionelle reparatører kan denne leveringstid begrænses til professionelle reparatører, der har registreret sig i overensstemmelse med punkt 3, litra b), nr. 1.

d) Krav til demontering med henblik på materialenyttiggørelse og genanvendelse og samtidig forebyggelse af forurening: 1) Producenter, importører og bemyndigede repræsentanter skal sikre, at køle/fryseapparater er designet således, at de materialer og komponenter, der er omhandlet i bilag VII til direktiv 2012/19/EU, kan fjernes ved brug af værktøjer, som kan købes i almindelig handel. 2) Producenter, importører og bemyndigede repræsentanter skal opfylde forpligtelserne i artikel 15, stk. 1, i direktiv 2012/19/EU.

4. Krav til oplysninger:

Fra den 1. marts 2021 skal brugsanvisninger til installatører og slutbrugere og de frit tilgængelige websteder tilhørende producenter, importører eller bemyndigede repræsentanter indeholde følgende oplysninger:

a) Hvilken kombination af skuffer, kurve og hylder der giver den mest energieffektive udnyttelse af køle/fryseapparatet.

b) Tydelig vejledning om, hvor og hvordan man opbevarer fødevarer i et køle/fryseapparat med henblik på den bedste og længst mulige bevarelse heraf og undgåelse af madspild.

c) Den anbefalede temperaturindstilling for hvert rum med henblik på optimal bevarelse af fødevarer. Indstillingen må ikke være i modstrid med opbevaringsbetingelser fastsat i tabel 3 i bilag III.

d) En vurdering af temperaturindstillingens betydning for madspild.

e) En beskrivelse af betydningen af specielle indstillinger og funktioner, navnlig hvordan temperaturerne påvirkes i hvert rum og hvor længe.

f) Hvad angår vinkøleskabe: »Apparatet er udelukkende beregnet til opbevaring af vin.«. Dette gælder hverken for køle/fryseapparater, der ikke er specifikt designet til opbevaring af vin, men som også kan anvendes hertil, eller for køle/fryseapparater, der har et rum til vinkøling kombineret med en anden rumtype.

g) Anvisninger på korrekt installation og slutbrugerens vedligeholdelse, herunder rengøring, af køle/fryseapparatet.

h) Hvad angår fritstående apparater følgende tekst: »Dette køle/fryseapparat er ikke beregnet til brug som indbygget apparat.«.

i) Hvad angår apparater uden 4-stjernerum: »Dette køle/fryseapparat er ikke egnet til indfrysning af fødevarer.«.

j) Oplysninger om adgangen til professionel reparation såsom websteder, adresser, kontaktoplysninger.

k) Oplysninger, der er relevante for bestilling af reservedele, direkte eller gennem andre kanaler stillet til rådighed af producenten, importøren eller den bemyndigede repræsentant.

l) Den periode, hvor reservedele, der er nødvendige til reparation af apparatet, som minimum er til rådighed.

m) Mindstevarigheden af den garanti på køle/fryseapparatet, som producenten, importøren eller den bemyndigede repræsentant tilbyder.

n) Hvad angår køle/fryseapparater kategoriseret efter klimaklasse en af følgende tekster: — udvidet tempereret: »Dette køle/fryseapparat er beregnet til brug ved en omgivelsestemperatur på mellem 10 °C og 32 °C.« — tempereret: »Dette køle/fryseapparat er beregnet til brug ved en omgivelsestemperatur på mellem 16 °C og 32 °C.« — subtropisk: »Dette køle/fryseapparat er beregnet til brug ved en omgivelsestemperatur på mellem 16 °C og 38 °C.« — tropisk: »Dette køle/fryseapparat er beregnet til brug ved en omgivelsestemperatur på mellem 16 °C og 43 °C.«

o) Anvisninger på, hvordan man finder modeloplysningerne i produktdatabasen, jf. delegeret forordning (EU) 2019/2016, ved hjælp af et link til de modeloplysninger, der er indlæst i produktdatabasen, eller et link til produktdatabasen, inklusive anvisninger på, hvordan finde produktets modelidentifikation.









BILAG III

Målemetoder og beregninger

Med henblik på at sikre og kontrollere at kravene i denne forordning overholdes, foretages målinger og beregninger under anvendelse af harmoniserede standarder eller andre pålidelige, nøjagtige og reproducerbare metoder, som bygger på de nyeste alment anerkendte metoder og er i overensstemmelse med bestemmelserne nedenfor. Med henblik herpå er referencenumrene på disse harmoniserede standarder offentliggjort i Den Europæiske Unions Tidende.

▼M1

Hvis en parameter oplyses i medfør af artikel 4, anvendes dens oplyste værdi af producenten, importøren eller den bemyndigede repræsentant til beregningerne i dette bilag.

▼B

1. Generelle prøvningsbetingelser:

a) Hvad angår køle/fryseapparater med kondensationshæmmere, som slutbrugeren kan tænde eller slukke for, skal kondensationshæmmeren være tændt og — såfremt den kan indstilles — være indstillet på maksimal varme og være inkluderet i det årlige energiforbrug (AE) som dagligt energiforbrug (Edaily ).

b) Hvad angår køle/fryseapparater med kondensationshæmmere styret af omgivelserne, skal kondensationshæmmeren være slukket eller på anden vis være deaktiveret, såfremt det er muligt, mens energiforbruget måles.

c) Hvad angår køle/fryseapparater med dispensere, som slutbrugeren kan tænde eller slukke for, skal dispenseren være tændt, men ikke i brug, mens energiforbruget måles.

d) Hvad angår måling af energiforbruget, skal rum med variabel temperatur være i brug ved den laveste temperatur, som slutbrugeren kan indstille dem til med henblik på at bibeholde temperaturintervallet (jf. tabel 3) for den rumtype, der har den laveste temperatur.

e) Hvad angår køle/fryseapparater, som kan forbindes til et netværk, skal kommunikationsmodulet være aktiveret, men det er ikke nødvendigt at have en bestemt type kommunikation og/eller dataudveksling i gang, mens energiforbruget måles. Det skal sikres, at enheden er forbundet til et netværk, mens energiforbruget måles.

f) Hvad angår friskkølrums egenskaber: 1) Hvad angår rum med variabel temperatur, der mærkes som rum til opbevaring af ferskvarer og/eller friskkølrum, skal energieffektivitetsindekset (EEI) bestemmes for hvert temperaturforhold, og den højeste værdi anvendes. 2) Hvad angår friskkølrum, skal et sådant kunne holde sin gennemsnitstemperatur inden for et bestemt interval, uden at brugeren skal justere kontrolindstillingerne. Dette kan kontrolleres ved omgivelsestemperaturer på 16 °C og 32 °C, mens energiforbruget måles.

g) Hvad angår rum med justerbar volumen, hvor volumen for to rum kan justeres i forhold til hinanden af slutbrugeren, skal energiforbruget og volumen prøves, mens volumen i det rum, der har den højeste måltemperatur, er justeret til mindst mulig volumen.

▼M1

h) et rums indfrysningskapacitet beregnes som 24 gange dellastens vægt af det pågældende rum divideret med den frysetid, der skal bruges for at nedbringe dellastens temperatur fra +25 til –18 °C ved en omgivelsestemperatur på 25 °C angivet i kg/24h og afrundet til en decimal.

▼B

i) Hvad angår fastsættelsen af klimaklasser, dækker akronymet for omgivelsestemperaturintervallet, dvs. SN, N, ST eller T, over følgende: 1) udvidet tempereret (SN) har et temperaturinterval, der spænder fra 10 °C til 32 °C 2) tempereret (N) har et temperaturinterval, der spænder fra 16 °C til 32 °C 3) subtropisk (ST) har et temperaturinterval, der spænder fra 16 °C til 38 °C, og 4) tropisk (T) har et temperaturinterval, der spænder fra 16 °C til 43 °C.

▼M1

j) dellasten for hvert 4-stjernerum er: — 3,5 kg/100 l af volumen af det 4-stjernerum, der er vurderet, oprundet til nærmeste 0,5 kg og — 2 kg for et 4-stjernerum med en volumen for hvilket 3,5 kg/100 l medfører en værdi på mindre end 2 kg hvis køle/fryseapparatet indeholder en kombination af 3- og 4-stjernerum, skal summen af dellasten forøges, således at summen af dellasten for alle 4-stjernerum er: — 3,5 kg/100 l af den samlede volumen af alle 4- og 3-stjernerum, oprundet til nærmeste 0,5 kg og — 2 kg for en samlet volumen af alle 4- og 3-stjernerum for hvilke 3,5 kg/100 l medfører en værdi på mindre end 2 kg.

▼B

2. Opbevaringsforhold og måltemperatur for hver rumtype:

Opbevaringsforhold og måltemperatur for hver rumtype er fastsat i tabel 3.

3. Bestemmelse af AE:

a) For alle køle/fryseapparater, med undtagelse af støjsvage køle/fryseapparater, gælder følgende: Energiforbruget bestemmes ved at gennemføre prøvningen ved en omgivelsestemperatur på 16 °C og 32 °C. Ved bestemmelsen af energiforbruget skal den gennemsnitlige lufttemperatur i hvert rum være lig med eller lavere end måltemperaturerne i tabel 3 for hver af de rumtyper, som producenten, importøren eller den bemyndigede repræsentant angiver. Værdier, der ligger over eller under måltemperaturerne, kan om nødvendigt anvendes til at anslå energiforbruget ved måltemperaturen for hvert relevant rum ved hjælp af interpolation. De vigtigste aspekter af energiforbruget, der skal fastslås, er: — et sæt værdier for effektforbruget i statisk tilstand ( P ss ), angivet i W og afrundet til en decimal, hver ved en specifik omgivelsestemperatur og ved et sæt rumtemperaturer, der ikke nødvendigvis er lig måltemperaturerne — det repræsentative ekstra energiforbrug til afrimning og genoprettelse (Δ Ε d-f ), angivet i Wh og afrundet til en decimal, for produkter med en eller flere automatiske afrimningssystemer (hvert med sin egen afrimningskontrolcyklus), målt ved en omgivelsestemperatur på 16 °C (Δ Ε d-f16 ) og 32 °C (Δ Ε d-f32 ) — afrimningsintervallet ( t d-f ), angivet i timer (h) og afrundet til tre decimaler, for produkter med en eller flere automatiske afrimningssystemer (hvert med sin egen afrimningskontrolcyklus), målt ved en omgivelsestemperatur på 16 °C ( t d-f16 ) og 32 °C ( t d-f32 ). t d-f bestemmes for hvert system og under en bestemt række forhold — for hver prøvning, der udføres, lægges P ss og Δ Ε d-f sammen med henblik på at beregne det daglige energiforbrug ved en bestemt omgivelsestemperatur E T = 0,001 × 24 × ( P ss + Δ Ε d-f / t d-f ), angivet i kWh/24 h, for de anvendte indstillinger — E aux , angives i kWh/a og afrundes til tre decimaler. E aux anvendes kun i forbindelse med kondensationshæmmere styret af omgivelserne og bestemmes ud fra kondensationshæmmerens effektforbrug ved en række omgivelsestemperaturer og luftfugtighedsbetingelser ganget med sandsynligheden for, at den pågældende omgivelsestemperatur luftfugtighedsbetingelse optræder, og lagt sammen. Resultatet ganges efterfølgende med en kompensationsfaktor for tab for at tage højde for, at der trænger varme ind i rummet, som derpå elimineres af kølesystemet.



Tabel 3 Opbevaringsforhold og måltemperatur for hver rumtype Gruppe Rumtype Bemærkning Opbevaringsforhold Tc Tmin Tmax Betegnelse Betegnelse nr. °C °C °C Rum til opbevaring af kølevarer Pantry (1) +14 +20 +17 Opbevaring af vin (2) (6) +5 +20 +12 Svale (1) +2 +14 +12 Ferskvarer (1) 0 +8 +4 Friskkølrum Friskkøl (3) -3 +3 +2 Rum til opbevaring af frostvarer Ingen stjerne og isboks (4) — 0 0 1 stjerne (4) — -6 -6 2 stjerner (4) (5) — -12 -12 3 stjerner (4) (5) — -18 -18 Fryser (4 stjerner) (4) (5) — -18 -18 ( 1 ) Tmin og Tmax er de gennemsnitlige værdier målt i prøvningsperioden (gennemsnitligt over tid og for et sæt sensorer). ( 2 ) Det gennemsnitlige temperaturudsving i prøvningsperioden for hver sensor må ikke være mere end ± 0,5 kelvin (K). I løbet af en afrimnings- og genoprettelsesperiode må gennemsnittet for alle sensorer ikke overstige rummets gennemsnitsværdi med mere end 1,5 K. ( 3 ) Tmin og Tmax er emissionsværdierne i løbet af prøvningsperioden. ( 4 ) Tmax er den maksimale værdi målt i prøvningsperioden (maksimum over tid og for et sæt sensorer). ( 5 ) Hvis rummet har automatisk afrimning, må temperaturen (defineret som maksimum for alle sensorer) ikke stige mere end 3,0 K i løbet af afrimnings- og genoprettelsesperioden. ( 6 ) Tmin og Tmax er gennemsnitværdierne målt i prøvningsperioden (gennemsnit over tid for hver sensor) og definerer det maksimalt tilladte driftstemperaturinterval. — = ikke relevant. Hver af disse parametre måles ved separate (sæt) prøvninger. Gennemsnittet for måledataene findes i løbet af en prøvningsperiode, der starter, når apparatet har været i drift i en vis tid. Med henblik på at forbedre effektiviteten og nøjagtigheden af prøvningen, ligger prøvningsperioden ikke fast. Den skal dog være så lang, at apparatet er i statisk tilstand i løbet af prøvningsperioden. Dette valideres ved at undersøge alle data fra testperioden i henhold til et sæt stabilitetskriterier og fastslå, om der kunne indsamles nok data i statisk tilstand. AE angives i kWh/a, afrundes til to decimaler og beregnes således: AE = 365 × E daily /L + E aux hvor — lastfaktoren L = 0,9 for køle/fryseapparater, der kun har rum til opbevaring af frostvarer, mens L = 1,0 for alle andre apparater og — E daily , angivet i kWh/24 h og afrundet til tre decimaler, beregnes ud fra E T ved en omgivelsestemperatur på 16 °C ( E 16 ) og en omgivelsestemperatur på 32 °C ( E 32 ) således: E daily = 0,5 × ( E 16 + E 32 ) hvor E 16 og E 32 udledes ved interpolation af energiprøvningen ved de måltemperaturer, der er fastsat i tabel 3.

b) For støjsvage køle/fryseapparater gælder følgende: Energiforbruget bestemmes som beskrevet i punkt 3, litra a), men ved en omgivelsestemperatur på 25 °C i stedet for 16 °C og 32 °C. Edaily angives i kWh/24 h, afrundes til tre decimaler med henblik på beregningen af AE, og beregnes således: Edaily = E25 hvor E25 er ET ved en omgivelsestemperatur på 25 °C og udledt ved interpolation af energiprøvningerne ved de måltemperaturer, der er fastsat i tabel 3.

4. Bestemmelse af det årlige standardenergiforbrug (SAE):

a) For alle køle/fryseapparater gælder følgende: SAE angives i kWh/a, afrundes til to decimaler, og beregnes således: hvor — c er indeksnummeret for en rumtype i et interval fra 1 til n, hvor n er det samlede antal rumtyper — V c , angivet i dm 3 eller liter og afrundet til en decimal, er rumvolumen — V , angivet i dm 3 eller liter og afrundet til nærmeste hele tal, er den samlede volumen, idet , angivet i dmeller liter og afrundet til nærmeste hele tal, er den samlede volumen, idet — mens r c , N c , M c og C er modelparametre for hvert rum, jf. værdierne i tabel 4, og — A c , B c og D er kompensationsfaktorer, jf. værdierne i tabel 5. Hvad angår rum med variabel temperatur, vælges den rumtype med den laveste måltemperatur, som rummet er angivet som egnet til, i forbindelse med udførelsen af ovenstående beregninger.

b) Modelparametre for hver rumtype med henblik på beregningen af SAE: Modelparametrene er fastsat i tabel 4.



Tabel 4 Modelfaktorernes værdi fordelt på rumtype Rumtype rc () Nc Mc C Pantry 0,35 75 0,12 mellem 1,15 og 1,56 for kombiapparater med 3- eller 4-stjernerum (), 1,15 for andre kombiapparater og 1,00 for andre køle/fryseapparater Opbevaring af vin 0,60 Svale 0,60 Ferskvarer 1,00 Friskkøl 1,10 138 0,12 Ingen stjerne og isboks 1,20 138 0,15 1 stjerne 1,50 2 stjerner 1,80 3 stjerner 2,10 Fryser (4 stjerner) 2,10 ( 1 ) rc = (Ta–Tc)/20; idet Ta = 24 °C og Tc er lig værdierne i tabel 3. ( 2 ) C for kombiapparater med 3- eller 4-stjernerum fastsættes således:

hvor frzf er volumen for 3- eller 4-stjernerummet (Vfr ) som en fraktion af V, idet frzf = Vfr/V: — hvis frzf ≤ 0,3 er C =1,3 + 0,87 × frzf — ellers gælder det, at hvis 0,3 < frzf < 0,7 er C =1,87 – 1,0275 × frzf — ellers er C =1,15 .

c) Kompensationsfaktorerne for hver rumtype med henblik på beregningen af SAE: Kompensationsfaktorerne er fastsat i tabel 5.



Tabel 5 Kompensationsfaktorernes værdi fordelt på rumtype Rumtype Ac Bc D Manuel afrimning Automatisk afrimning Fritstående apparat Indbygget apparat ≤ 2 () () () > 4 () Pantry 1,00 1,00 1,02 1,00 1,02 1,035 1,05 Opbevaring af vin Svale Ferskvarer Friskkøl 1,03 Ingen stjerne og isboks 1,00 1,10 1,05 1 stjerne 2 stjerner 3 stjerner Fryser (4 stjerner) ( 1 ) Antallet af udvendige døre eller rum, alt efter hvad der er færrest af.

5. Bestemmelse af EEI:

EEI, angivet i %, afrundet til en decimal, beregnes således:

EEI = AE/SAE.









BILAG IV

Kontrolprocedure i forbindelse med markedstilsyn

▼M1

De i dette bilag anførte verifikationstolerancer gælder kun for medlemsstaternes myndigheders verifikation af de oplyste værdier, og de må ikke benyttes af producenten, importøren eller den bemyndigede repræsentant som tilladt tolerance ved fastlæggelsen af værdierne i den tekniske dokumentation eller til fortolkning af disse på nogen måde, der tager sigte på at opnå overensstemmelse, eller på nogen vis give indtryk af bedre præstationer.

▼B

Hvis en model er designet således, at den kan detektere, at den udsættes for prøvning (f.eks. ved genkendelse af prøvningsbetingelser eller prøvningscyklusser), og reagere specifikt ved automatisk at ændre egenskaber under prøvningen med det formål at opnå et bedre niveau for en eller flere af de parametre, der er fastsat i denne forordning eller inkluderet i den tekniske dokumentation eller den dokumentation, der leveres med produktet, anses modellen og alle ækvivalente modeller for ikke at opfylde kravene.

►M1 Som led i kontrollen af ◄ produktmodellens overensstemmelse med kravene i denne forordning i henhold til artikel 3, stk. 2, i direktiv 2009/125/EF, følger medlemsstaternes myndigheder for så vidt angår kravene i bilag II følgende procedure:

1. Medlemsstaternes myndigheder kontrollerer én enhed af modellen.

2. Modellen anses for at opfylde de gældende krav, hvis: a) værdierne i den tekniske dokumentation i henhold til punkt 2 i bilag IV til direktiv 2009/125/EF (oplyste værdier), og, hvor det er relevant, de værdier, der anvendes til at beregne disse, ikke er mere favorable for producenten, importøren eller den bemyndigede repræsentant end resultaterne af de tilsvarende målinger, som udføres i henhold til samme punkts litra g), og b) de oplyste værdier opfylder alle krav, der er fastsat i denne forordning, og de krævede produktoplysninger, der offentliggøres af producenten, importøren eller den bemyndigede repræsentant, indeholder ikke værdier, som er mere favorable for producenten, importøren eller den bemyndigede repræsentant end de oplyste værdier og c) medlemsstaternes myndigheder ved prøvning af den første enhed af modellen fastslår, at producenten, importøren eller den bemyndigede repræsentant har indført et system, der overholder kravene i artikel 6, stk. 2, og ▼M1 d) modellen opfylder kravet i artikel 6, stk. 3, funktionskravene i punkt i bilag II, kravene til ressourceeffektivitet i punkt 3 i bilag II og oplysningskravene i punkt 4 i bilag II, når medlemsstatens myndigheder foretager prøvning af en enhed af modellen og ▼B e) de fundne værdier (dvs. værdierne for de relevante parametre som målt under prøvning og de værdier, som beregnes ud fra disse målinger), når medlemsstaternes myndigheder foretager prøvning af en enhed af modellen, overholder de respektive verifikationstolerancer, jf. tabel 6.

3. Hvis de resultater, der nævnes i punkt 2, litra a), b), c) eller d), ikke opnås, anses modellen og alle ækvivalente modeller for ikke at opfylde kravene i denne forordning.

4. Hvis det resultat, der nævnes i punkt 2, litra e), ikke opnås, udvælger medlemsstaternes myndigheder yderligere tre enheder af samme model til prøvning. Alternativt kan de tre yderligere udvalgte enheder være af en eller flere ækvivalente modeller.

5. Modellen anses for at opfylde de gældende krav, hvis den aritmetiske middelværdi af de fundne værdier for disse tre enheder overholder de respektive verifikationstolerancer i tabel 6.

6. Hvis det resultat, der nævnes i punkt 5, ikke opnås, anses modellen og alle ækvivalente modeller for ikke at opfylde kravene i denne forordning.

▼M1

7. Medlemsstaternes myndigheder fremsender straks alle relevante oplysninger til myndighederne i de andre medlemsstater og til Kommissionen, når der træffes beslutning om, at modellen ikke opfylder kravene, i henhold til punkt 3 eller 6 eller andet afsnit i dette bilag.

▼B

Medlemsstaternes myndigheder benytter måle- og beregningsmetoderne i bilag III.

Medlemsstaternes myndigheder anvender kun de verifikationstolerancer, der fremgår af tabel 6, og anvender kun proceduren i punkt 1-7 i forbindelse med de krav, der er omhandlet i dette bilag. For så vidt angår parametrene i tabel 6 anvendes der ingen andre tolerancer såsom tolerancer i harmoniserede standarder eller i en hvilken som helst anden målemetode.

▼M1







Tabel 6 Verifikationstolerancer Parametre Verifikationstolerancer Samlet volumen og rumvolumen Den fundne værdi () må ikke være mere end 3 % eller 1 liter mindre — den største af de to værdier anvendes — end den oplyste værdi. Indfrysningskapacitet Den fundne værdi () må ikke være mere end 10 % mindre end den oplyste værdi. E32 Den fundne værdi () må ikke være mere end 10 % større end den oplyste værdi. Årligt energiforbrug Den fundne værdi () må ikke være mere end 10 % større end den oplyste værdi. Vinkøleskabets indvendige luftfugtighed (%) Den fundne værdi () må ikke afvige fra det oplyste interval med mere end 10 %. Emission af luftbåren støj Den fundne værdi () må ikke være mere end 2 dB(A) re 1 pW større end den oplyste værdi. Temperaturstigningstid Den fundne værdi () må ikke være mere end 15 % mindre end den oplyste værdi. ( 1 ) i tilfælde af, at tre yderligere enheder prøves som fastsat i punkt 4, er den fundne værdi den aritmetiske middelværdi af de værdier, der er fundet for disse tre yderligere enheder.

▼B









BILAG V

Benchmarks

På tidspunktet for denne forordnings ikrafttræden blev nedenstående udpeget som den bedste tilgængelige teknologi på markedet for så vidt angår køle/fryseapparater, når det drejer sig om energieffektivitetsindeks (EEI) og emission af luftbåren støj.

Tallene nedenfor er fremkommet ved at foretage en simpel konvertering fra EEI-værdierne fastsat i henhold til forordning (EF) nr. 643/2009. Tallene i firkantet parentes angiver EEI-værdien fastsat i henhold til forordning (EF) nr. 643/2009.

Køle/fryseapparater:

Køle/fryseapparat beregnet til opbevaring af ferskvarer (»køleskab«):







Stort: EEI = 57 % [18 %], V = 309 liter, AE = 70 kWh/a Bordmodel: EEI = 63 % [22 %], V = 150 liter, AE = 71 kWh/a

Vinkøleskab:







Isoleret udvendig dør: EEI = 113 % [33 %], V = 499 liter, AE = 111 kWh/a Gennemsigtig dør: EEI = 140 % [42 %], V = 435 liter, AE = 133 kWh/a

Køleskabe med frostboks:







EEI = 59 % [18 %], V = 343 liter (223/27/93 liter for ferskvarer/friskkøl/fryser), AE = 146 kWh/a

Fryser:







Opretstående, lille: EEI = 52 % [20 %], V = 103 liter, AE = 95 kWh/a Opretstående, mellem: EEI = 63 % [22 %], V = 206 liter, AE = 137 kWh/a Kummefryser: EEI = 55 % [22 %], V = 230 liter, AE = 116 kWh/a

Lavest indberettede støjniveau (blandt alle modeller): 34-35 dB(A) re 1 pW

Støjsvagt køle/fryseapparat (beregnet til sval eller pantry):







Isoleret udvendig dør: EEI = 233 % [73 %], V = 30 liter, AE = 182 kWh/a Gennemsigtig dør: EEI = 330 % [102 %], V = 40 liter, AE = 255 kWh/a

Støjsvage apparater skulle ifølge de gældende prøvningsstandarder have emissioner af luftbåren støj lavere end 15 dB(A) re 1 pW.